ddrg/super_eurlex huggingface dataset:
Afrikan, Karibian ja Tyynenmeren maiden ja Euroopan unionin (AKT-EU) välillä solmitun yleissopimuksen nojalla järjestettävä yhteiskokous - Päätöslauselma Nigerin tilanne



Virallinen lehti nro C 062 , 27/02/1997 s. 0054 - 0054



AFRIKAN, KARIBIAN JA TYYNENMEREN MAIDEN JA EUROOPAN UNIONIN VÄLILLÄ SOLMITUN YLEISSOPIMUKSEN NOJALLA JÄRJESTETTÄVÄ YHTEISKOKOUS (AKT-EU) PÄÄTÖSLAUSELMA () Nigerin tilanne AKT-EU-yhteiskokous, joka kokoontui Luxemburgissa 23. ja 26. syyskuuta 1996 välisenä aikana, A. ottaa huomioon 7. ja 8. heinäkuuta 1996 pidettyjen presidentinvaalien yhteydessä sattuneet sääntöjenvastaisuudet: kansallisen vaalilautakunnan erottaminen vaalien aikana sekä hallintoviranomaisten ja järjestystä valvovien joukkojen sekaantuminen äänten tarkastukseen ja tulosten julkistamiseen, B. palauttaa mieliin, että kenraali Ibrahim Baré Maïnassara oli luvannut järjestää demokraattiset presidentinvaalit päästyään maan johtoon tammikuussa 1996 tehdyssä vallankaappauksessa, C. palauttaa mieliin, että Niger oli käynnistänyt demokraattisen kehityksen vuonna 1991 järjestämällä kansallisen kokouksen, jossa poliittinen pluralismi tunnustettiin demokraattiseksi oikeudeksi, D. ottaa huomioon, että parlamenttivaalit on määrä järjestää 10. marraskuuta 1996, E. ottaa huomioon, että kahdeksan poliittista oppositiopuoluetta, jotka ovat ryhmittyneet demokratian puolustusta ja palauttamista ajavan rintaman suojiin, ovat esittäneet ehtona osallistumiselleen parlamenttivaaleihin sen, että entinen riippumaton kansallinen vaalilautakunta palautetaan toimeensa; 1. Arvioi, että presidentinvaalit eivät sujuneet vapaiden, oikeudenmukaisten ja demokraattisten vaalien periaatteiden mukaisesti; 2. Tuomitsee riippumattoman kansallisen vaalilautakunnan erottamisen Nigerin viranomaisten toimesta vaalien aikana ja pyytää, että se palautetaan välittömästi hoitamaan tehtäviään; 3. Pyytää, että 10. marraskuuta 1996 pidettäväksi määrätyt parlamenttivaalit järjestetään ja että riippumaton kansallinen vaalilautakunta valvoo niitä, kuten kahdeksan poliittista oppositiopuoluetta vaatii; 4. Pyytää komissiota ja neuvostoa tekemään kaikkensa demokratian palauttamiseksi Nigeriin ennen kuin kehitysyhteistyötä ryhdytään jatkamaan Lomén sopimuksen puitteissa; 5. Antaa puheenjohtajilleen tehtäväksi toimittaa tämä päätöslauselma AKT-EU-neuvostolle, komissiolle ja Nigerin hallitukselle.
Afrikan, Karibian ja Tyynenmeren maiden ja Euroopan unionin (AKT-EU) välillä solmitun yleissopimuksen nojalla järjestettävä yhteiskokous - Päätöslauselma Indonesia Itä-Timorin miehittäjänä



Virallinen lehti nro C 062 , 27/02/1997 s. 0053 - 0053



AFRIKAN, KARIBIAN JA TYYNENMEREN MAIDEN JA EUROOPAN UNIONIN VÄLILLÄ SOLMITUN YLEISSOPIMUKSEN NOJALLA JÄRJESTETTÄVÄ YHTEISKOKOUS (AKT-EU) PÄÄTÖSLAUSELMA () Indonesia Itä-Timorin miehittäjänä AKT-EU-yhteiskokous, joka kokoontui Luxemburgissa 23. ja 26. syyskuuta 1996 välisenä aikana, ottaa huomioon aikaisemmat päätöslauselmansa Itä-Timorin tilanteesta, A. ottaa huomioon Indonesian laittoman Itä-Timorin miehityksen, B. ottaa huomioon, että Indonesian harjoittama sotilaallinen painostus Itä-Timorin kansaa kohtaan jatkuu ja että se on lisääntynyt viime päivien aikana erityisesti suhteessa nuoriin, C. on syvästi huolestunut Baucaussa 9. ja 11. kesäkuuta 1996 välisenä aikana sattuneista, katolisen uskonnollisen kuvan häpäisystä alkunsa saaneista välikohtauksista, joissa useammat sadat nuoret timorilaiset nousivat vastustamaan Indonesian turvallisuusjoukkojen harjoittamaa sortoa, sekä siitä, että nämä välikohtaukset johtivat ainakin kahteen kuolemaan, moniin loukkaantumisiin ja kymmeniin pidätyksiin nuorten mielenosoittajien joukosta, D. katsoo, että Indonesian hallitus jättää edelleen huomioimatta kaikki kansainvälisen yhteisön kannanotot ihmisoikeuksien noudattamisen ja Itä-Timorin kansan itsemääräämisoikeuden puolesta, E. ottaa huomioon Portugalin pääministerin Indonesian presidentille Euroopan ja Aasian välisessä huippukokouksessa Bangkokissa esittämän vetoomuksen ja sen seuraukset, F. suree sitä, että poliisi surmasi Itä-Timorin 25-vuotiaan kansalaisen Imanuel Suaresin Jakartassa 7. kesäkuuta 1996, G. muistuttaa lisäksi, että Timorin saarella ja Indonesiassa on vangittuna satoja poliittisia vankeja; 1. Tuomitsee jälleen Indonesian Itä-Timorin kansaa kohtaan harjoittaman sotilaallisen painostuksen ja ilmaisee solidaarisen tukensa sen uhreille ja heidän perheilleen; 2. Valittaa uskonnonvapauden jatkuvia loukkauksia; 3. Ilmaisee jälleen solidaarisen tukensa Itä-Timorin kansalle sen taistelussa itsemääräämisoikeutensa puolesta ja tuomitsee jälleen Itä-Timorin laittoman miehityksen; 4. Vaatii kaikkien poliittisten vankien ja heidän joukossaan myös Xanana Gusmaon vapauttamista välittömästi; 5. Toistaa tukensa YK:n suojeluksessa käynnistetyille aloitteille tilanteen ratkaisemiseksi ihmisoikeuksia ja itsemääräämisoikeutta kunnioittaen; 6. Toivoo, että Indonesian hallitus vie eteenpäin Portugalin hallituksen tekemiä aloitteita; 7. Toistaa vetoomuksensa Euroopan unionin jäsenvaltioille, jotta ne lopettaisivat kaiken sotilasavun ja aseiden myynnin Indonesialle; 8. Kehottaa komissiota laatimaan kertomuksen Itä-Timorin tilanteesta ja toteuttamaan kaikki tarvittavat toimenpiteet sen aikaansaamiseksi; 9. Antaa puheenjohtajilleen tehtäväksi toimittaa tämä päätöslauselma AKT-EU-neuvostolle, komissiolle, Indonesian hallitukselle, Yhdistyneiden kansakuntien pääsihteerille ja Yhdistyneiden kansakuntien ihmisoikeusasioiden päävaltuutetulle.
Afrikan, Karibian ja Tyynenmeren maiden ja Euroopan unionin (AKT-EU) välillä solmitun yleissopimuksen nojalla järjestettävä yhteiskokous - Päätöslauselma henkilömiinat



Virallinen lehti nro C 062 , 27/02/1997 s. 0064 - 0065



AFRIKAN, KARIBIAN JA TYYNENMEREN MAIDEN JA EUROOPAN UNIONIN VÄLILLÄ SOLMITUN YLEISSOPIMUKSEN NOJALLA JÄRJESTETTÄVÄ YHTEISKOKOUS (AKT-EU) PÄÄTÖSLAUSELMA () henkilömiinat AKT-EU-yhteiskokous, joka kokoontui Luxemburgissa 23. ja 26. syyskuuta 1996 välisenä aikana, palauttaa mieliin aikaisemmat päätöslauselmansa henkilömiinoista, palauttaa mieliin neuvoston 12. toukokuuta 1995 hyväksymät yhteiset toimet henkilömiinojen suhteen, A. ottaa huomioon, että henkilömiinojen suuri määrä useissa AKT-maissa on päivittäinen uhka paikalliselle väestölle, B. ottaa huomioon, että miinojen raivaus on mittava haaste näiden maiden kestävälle kehitykselle, C. valittaa sitä, että tiettyjä tavanmukaisia aseita koskevan Yhdistyneiden kansakuntien yleissopimuksen ja erityisesti henkilömiinoja koskevan II pöytäkirjan tarkistusta pohtinut konferenssi onnistui hädin tuskin pääsemään sopimukseen toimenpiteiden hyväksymisestä maamiinojen tuotannon ja käytön vähentämiseksi entisestään, D. ottaa huomioon, että Ottawassa 3. ja 5. syyskuuta 1997 välisenä aikana pidettävä konferenssi tarjoaa uuden tilaisuuden, jossa voidaan tutkia eri mahdollisuuksia saada aikaiseksi henkilömiinat täydellisesti kieltävä sopimus ja lisätä kansainvälisiä toimia miinojen raivaamiseksi; 1. Pyytää Euroopan unionia ryhtymään ponnekkaisiin toimiin miinojen raivaamiseksi ja kouluttamaan miinoista kärsivien AKT-maiden paikallista väestöä miinanraivaustyöhön; 2. Katsoo, että miinanraivausta koskevissa unionin tutkimusohjelmissa olisi keskityttävä teknisiin menetelmiin, joilla miinat saadaan nopeammin ja turvallisemmin raivattua, jolloin kyseiset alueet voidaan ottaa nopeammin käyttöön ja paikallinen väestö voi palata normaaliin elämäänsä; 3. Pyytää Ottawan konferenssiin osallistuvia unionin jäsenvaltioita ja AKT-valtioita yhdistämään voimansa merkittävän edistyksen aikaansaamiseksi pyrkimyksissä kohti henkilömiinat täydellisesti kieltävän sopimuksen solmimista; 4. Antaa puheenjohtajilleen tehtäväksi toimittaa tämä päätöslauselma AKT-EU-neuvostolle, komissiolle ja Yhdistyneiden kansakuntien pääsihteerille.
Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat komission suorittama infrastruktuureja ja AKT-EU-yhteistyötä koskevan AKT-EU-edustajakokouksen antaman päätöslauselman täytäntöönpano (AKT-EU/2089/97/lopull.)



Virallinen lehti nro C 308 , 09/10/1997 s. 0075 - 0075



Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat komission suorittama infrastruktuureja ja AKT-EU-yhteistyötä koskevan AKT-EU-edustajakokouksen antaman päätöslauselman täytäntöönpano (AKT-EU/2089/97/lopull.) AKT-EU-edustajakokous, joka kokoontui Brysselissä 17. 20. maaliskuuta 1997, A. ottaa huomioon, että AKT-EU-edustajakokous on hyväksynyt yksimielisesti päätöslauselman ja kertomuksen (AKT-EU 1494) infrastruktuureista ja AKT-EU-yhteistyöstä, B. ottaa huomioon, että komissio on sitoutunut esittämään kahden vuoden kuluttua kertomuksen tavasta, jolla suositus ja päätöslauselma olisi toteutettava AKT-EU-yhteistyön eri ohjelmissa; 1. Pyytää komissiota esittämään tämän kertomuksen sovitussa ajassa seuraavaa AKT-EU-edustajakokousta varten siten, että edustajakokous voi arvioida ja keskustella päätöslauselmansa tuottamista tuloksista; 2. Kehottaa yhteispuheenjohtajiaan välittämään tämän päätöslauselman AKT-EU-neuvostolle ja komissiolle.
Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat jalkaväkimiinat (AKT-EU/2077/97/lopull.)



Virallinen lehti nro C 308 , 09/10/1997 s. 0071 - 0071



Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat jalkaväkimiinat (AKT-EU/2077/97/lopull.) AKT-EU-edustajakokous, joka kokoontui Brysselissä 17. 20. maaliskuuta 1997, ottaa huomioon aikaisemmat päätöslauselmansa jalkaväkimiinoista, ottaa huomioon neuvoston yhteiset toimet jalkaväkimiinojen alalla, erityisesti 12. toukokuuta 1995 ja 1. lokakuuta 1996 toteutetut toimet, A. ottaa huomioon, että jalkaväkimiinojen vitsaus koskettaa lukuisia AKT-maita ja hidastaa kaikkia kestävän kehityksen näkymiä näiden alueiden väestön keskuudessa, B. muistuttaa tämän vuoksi kansainvälisen yhteisön ja erityisesti Euroopan unionin tekemien miinanraivausponnistelujen äärimmäisestä tärkeydestä, C. palauttaa mieliin Yhdistyneiden kansakuntien tiettyjä tavanomaisia aseita koskevan yleissopimuksen tarkistuskonferenssin loppupäätelmien ja erityisesti sen jalkaväkimiinoja koskevan II pöytäkirjan aiheuttaman pettymyksen, D. ottaa huomioon 3., 4. ja 5. lokakuuta 1996 jalkaväkimiinoista järjestetyn Ottawan konferenssin tulokset ja sen yhteydessä sovitun seurantasuunnitelman; 1. On tyytyväinen Ottawan julistukseen kansainvälisesti ja oikeudellisesti sitovasta sopimuksesta jalkaväkimiinojen ehdottomasta ja yleiskattavasta kieltämisestä ja tukee kaikkia diplomaattitason aloitteita tämän tavoitteen saavuttamiseksi; 2. Kehottaa AKT-valtioita ja Euroopan unionin jäsenvaltioita edistämään kaikissa kansainvälisissä yhteyksissä, erityisesti Geneven aseistariisuntakonferenssissa, jalkaväkimiinojen ehdotonta kieltämistä; 3. Valittaa syvästi, että Euroopan unionin miinanraivausta ja miinanraivauskoulutusta koskeviin toimiin myöntämät varat ovat laskeneet voimakkaasti vuonna 1997 ja painostaa yhteisön toimielimiä palauttamaan unionin rahoitustuen tasolle, joka vastaa niitä haasteita, joita miinanraivaus ja uhrien kuntouttaminen ja yhteiskuntaan sopeuttaminen kehitysmaille asettavat; 4. Pyytää Euroopan komissiota pidättäytymään sellaisten hankkeiden ja ohjelmien rahoittamisesta, joita ehdottavat jalkaväkimiinoja valmistavat eurooppalaiset yritykset; 5. Toivoo, että unionin miinanraivausta koskevat tutkimustoimet suunnataan sellaisiin mekaanisiin tekniikkoihin, joiden avulla ympäriinsä sirotellut jalkaväkimiinat voidaan eliminoida mahdollisimman nopeasti ja turvallisissa oloissa; 6. Kehottaa yhteispuheenjohtajiaan välittämään tämän päätöslauselman AKT-EU-neuvostolle, komissiolle ja Yhdistyneiden kansakuntien pääsihteerille.
Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat lapsityövoima (AKT-EU/2097/97/lopull.)



Virallinen lehti nro C 308 , 09/10/1997 s. 0076 - 0076



Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat lapsityövoima (AKT-EU/2097/97/lopull.) AKT-EU-edustajakokous, joka kokoontui Brysselissä 17. 20. maaliskuuta 1997, ottaa huomioon ILO:n sopimukset lapsityövoimasta ja erityisesti yleissopimuksen 138 alaikärajasta vuodelta 1973, A. on tyytyväinen ILO:n ja UNICEFin yhdessä tekemään työhön politiikkansa ja menettelyjensä yhteensovittamiseksi, B. ottaa huomioon, että kehitysmaissa työskentelee nykyisin lähes 250 miljoonaa 5 14 vuotiasta lasta, joista 120 miljoonaa täysipäiväisesti ja 130 miljoonaa osa-aikaisesti, ja että sadassa maassa työskentelee noin 73 miljoonaa 10 14 vuotiasta lasta, C. ottaa huomioon, että kehitysmaissa noin 61 prosenttia näistä lapsista (eli lähes 153 miljoonaa) elää Aasiassa, 32 prosenttia (noin 80 miljoonaa) Afrikassa ja 7 prosenttia (noin 17,5 miljoonaa) Latinalaisessa Amerikassa, D. ottaa huomioon, että on eräät työmuodot, elinolosuhteet, pakkotyö ja orjuus, joihin lapsia pakotetaan ja joita ei voida hyväksyä, on kiellettävä ja lakkautettava, E. ottaa huomioon fyysiset ja psyykkiset traumat, joita nämä surkeat ja epäoikeudenmukaiset elinolot aiheuttavat, F. tuomitsee kaikenlaisen hyväksikäytön ja vaarat, joita nämä miljoonat lapset kohtaavat: orjuus ja pakkotyö maataloudessa, kaivokset, tehtaat ja käsityöpajat, kalastus, kotitaloustyöt, rakennusmaat, prostituutio ja nuorten poikien ja tyttöjen kauppa, G. on huolestunut seksikaupan leviämisestä ja voimistumisesta Aasiassa, Latinalaisessa Amerikassa ja Afrikassa; 1. Tukee ILO:n ja UNICEFin toimintaa; 2. Pyytää voimakkaasti kaikkia Lomén yleissopimuksen allekirjoittajavaltioita hävittämään alueeltaan kaikenlaisen lasten maaorjuuden, orjuuden, pedofilian, lapsikaupan ja pakkotyön; 3. Esittää toivomuksensa sellaisten uusien yleissopimusten hyväksymisestä, joiden avulla voitaisiin toimia suoremmin ja tehokkaammin kaikkein räikeimpien ja vaarallisimpien lapsityömuotojen poistamiseksi, kuten esimerkiksi orjuus, pakkotyö ja maaorjuus; 4. Pyytää Lomén yleissopimuksen jäsenvaltioita ratifioimaan kaikki olemassa olevat sopimukset ja suositukset; 5. Korostaa näiden sopimustekstien ratifioinnin noudattamisen valvonnan tärkeyttä; 6. Kehottaa yhteispuheenjohtajiaan välittämään tämän päätöslauselman AKT-EU-neuvostolle ja komissiolle sekä Yhdistyneiden kansakuntien pääsihteerille.
Afrikan, Karibian ja Tyynenmeren maiden ja Euroopan unionin (AKT-EU) välillä solmitun yleissopimuksen nojalla järjestettävä yhteiskokous - Päätöslauselma -Tohtori Julius Nyereren kuolema



Virallinen lehti nro 059 , 01/03/2000 s. 0061 - 0061



PÄÄTÖSLAUSELMA(1) Tohtori Julius Nyereren kuolema Yhteinen edustajakokous, joka - kokoontui Nassaussa (Bahama) 11. - 14. lokakuuta 1999, 1. ilmaisee tohtori Julius Nyereren kuoleman johdosta syvän myötätuntonsa häntä surevalle perheelle ja Tansanian kansalle; 2. osoittaa ihailunsa tohtori Nyereren suurten saavutusten johdosta, kun hän johdatti kansansa vapauteen ja oli perustamassa Afrikan yhtenäisyysjärjestöä; 3. kunnioittaa erityisesti hänen koulutuksen tärkeydelle antamaansa tunnustusta, joka ilmenee hänen saamassaan nimessä "Mwalimu" (Opettaja), hänen osuuttaan Afrikan johdattamisessa siirtomaa-ajan jälkeiselle aikakaudelle ja hänen aina lopulliseen sairastumiseensa saakka jatkamiaan ponnisteluja pysyvän rauhan aikaansaamiseksi suurten järvien alueelle; 4. kehottaa yhteispuheenjohtajiaan välittämään tämän päätöslauselman Tansanian viranomaisille. (1) Yhteinen edustajakokous hyväksynyt 14. lokakuuta 1999 Nassaussa (Bahama).
23.

painottaa tarvetta kehittää edelleen kokemusten vaihtoa ja asiantuntijayhteisöjen verkostoitumista EU:n ja itäisen Euroopan kumppanimaiden välillä sääntelypolitiikan ja käytäntöjen osalta; on tämän osalta tyytyväinen siihen, että 23. marraskuuta 2012 perustettiin energiayhteisön kilpailuverkosto, jonka tarkoituksena on toimia foorumina yhteistyön ja kokemusten vaihdon edistämiselle kilpailupolitiikan, lainsäädännön sekä EU:n kilpailulainsäädännön täytäntöönpanon osalta energiayhteisössä; on tyytyväinen aloitteeseen vuotuisten asiantuntijaseminaarien järjestämisestä Euronestin parlamentaarisen edustajakokouksen energian toimitusvarmuutta käsittelevän valiokunnan alaisuudessa;
—

ottaa huomioon YK:n pääsihteerin tiivistelmäraportin vuoden 2015 jälkeisestä kehityssuunnitelmasta ”The Road to Dignity by 2030: Ending Poverty, Transforming All Lives and Protecting the Planet” (7),
1.

korostaa, että liikenteellä on ratkaisevan tärkeä vaikutus Euroopan vaurauteen, sillä se mahdollistaa tehokkaan tavaroiden jakelun ja kansalaisten vapaan matkustamisen; muistuttaa, että EU on itäisen kumppanuuden maille tärkeä yhteistyökumppani politiikan ja talouden alalla ja että tiivistämällä liikennealan yhteistyötä voitaisiin edistää näiden maiden taloudellista hyvinvointia ja poliittista vakautta; toteaa, että Euroopan unionin ja naapurialueiden kansalaiset ja yritykset hyötyvät suoraan liikennealan yhteistyöstä, jonka tavoitteena on vähentää tavaroiden, palvelujen ja matkustajien kuljetukseen käytettyä aikaa ja resursseja, ja että syventämällä markkinoiden yhdentymistä voidaan auttaa luomaan yrityksille uusia markkinoita sekä Euroopan unionissa että sen naapurialueilla;
12.

toteaa, että Yhdysvalloissa epätavanomaisen kaasun osuus kotimaisesta kaasuntuotannosta on tällä hetkellä 60 prosenttia, josta liuskekaasun osuus on suurin; korostaa, että oman maakaasuntuotannon merkittävä kasvu on alentanut kaasunhintoja Yhdysvalloissa – ja väliaikaisesti vaikuttanut nesteytetyn maakaasun tuontihintoihin EU:ssa;
9.

suhtautuu myönteisesti Haitin viranomaisten ponnistuksiin perustaa katastrofiriskien hallintajärjestelmä, joka on auttanut evakuoimaan joitakin väestönosia; korostaa kuitenkin, että yhteisöjen varautumisen ja sietokyvyn vahvistamisen on oltava edelleen ensisijaisia; korostaa, että jälleenrakennussuunnitelmien laatimiseksi on toteutettava toimenpiteitä; vaatii EU:ta tekemään Haitin viranomaisten kanssa yhteistyötä katastrofien ehkäisy- ja lieventämismekanismien ja valmiuksien hallinnan luomiseksi pitkällä aikavälillä; painottaa tämän osalta, että Haitin valtion on luotava välittömästi valmiudet toimivaan demokratiaan ja hyvään hallintoon, mikä on maan jälleenrakennuksen kannalta välttämätöntä, ja on valvottava, että tähän prosessiin otetaan mukaan Haitin kansalaisyhteiskunnan edustajat;
H.

katsoo, että naisiin kohdistuvan väkivallan taso on suhteellisen korkea, vaikkakin itäisen Euroopan kumppanimaiden välillä on tältä osin huomattavia eroja; toteaa, että väkivallan kohteeksi joutumisen riski on vielä paljon suurempi etnisiin vähemmistöihin, kuten romaneihin, kuuluvien naisten kohdalla; ottaa huomioon, että romanitytöt ja -naiset kohtaavat sukupuolensa ja etnisen alkuperänsä vuoksi kaksinkertaista syrjintää, mistä on osoituksena muuta väestöä alhaisemmat koulutustasot, merkittävästi korkeammat työttömyystasot ja heikompi terveys;
F.

ottaa huomioon, että konfliktin seurauksena naapurimaissa on tällä hetkellä yli 2,4 miljoonaa eteläsudanilaista pakolaista ja maan sisällä siirtymään joutuneita on vielä kaksi miljoonaa; toteaa, että arviolta 85 prosenttia heistä on lapsia ja naisia;
10.

korostaa, että terrorismin rahoitusta on ehkäistävä ja torjuttava ja siitä on pantava syytteeseen direktiivin (EU) 2017/541 ja Euroopan parlamentin suositusten mukaisesti; katsoo, että tarkastusten tehostaminen, rahoitustoimien seuranta, yhteistyön parantaminen ja lainvalvontatietojen vaihtaminen auttaisivat lakkauttamaan terrorismiin liittyvän toiminnan rahoituksen ja tunnistamaan terroristiverkostoja ja niitä tukevia rakenteita; korostaa, että rahanpesu, laiton kauppa, veropetokset ja muut verorikokset ovat merkittäviä terrorismin rahoituksen lähteitä ja niiden jäljittämisen ja torjumisen on siten oltava ensisijainen tavoite; pitää myönteisinä EU:n ja AKT-maiden aloitteita muun muassa aseiden, huumausaineiden ja kulttuuriesineiden laittoman kaupan pysäyttämiseksi, sillä saatavat voitot suunnataan usein terrorismin rahoitukseen;
—

ottaa huomioon 9. kesäkuuta 2017 esitetyn Euroopan komission ja Euroopan ulkosuhdehallinnon itäisen kumppanuuden tavoitteita käsittelevän yhteisen valmisteluasiakirjan ”Eastern Partnership – 20 Deliverables for 2020 – Focusing on key priorities and tangible results”,
—

ottaa huomioon 9. kesäkuuta 2017 julkaistun yhteisen yksiköiden valmisteluasiakirjan ”Eastern Partnership – 20 Deliverables for 2020: Focusing on key priorities and tangible results” (SWD(2017)0300),
—

ottaa huomioon 9. kesäkuuta 2017 julkaistun komission ja Euroopan ulkosuhdehallinnon (EUH) yhteisen yksiköiden valmisteluasiakirjan ”Eastern Partnership – 20 Deliverables for 2020: Focusing on key priorities and tangible results” (SWD(2017)0300),
—

ottaa huomioon Euroopan parlamentin 3. toukokuuta 2013 julkaiseman tutkimuksen miehittämättömien ilma-alusten ja robottien käytön vaikutuksista ihmisoikeuksiin sodankäynnin aikana ”Human rights implications of the usage of drones and unmanned robots in warfare”,
K.

panee merkille, että ”20 tavoitetta vuoteen 2020 mennessä” -aloitteen toteuttamisessa on saavutettu useita virstanpylväitä, koska kaikki itäisen kumppanuuden maat ovat ratifioineet Pariisin ilmastosopimuksen, useita uusia kaupunkeja on liittynyt kaupunginjohtajien energia- ja ilmastosopimukseen, vihreää taloutta edistäviä poliittisia toimia on toteutettu ja institutionaalisia rakenteita otettu käyttöön ja useissa itäisen kumppanuuden maissa on käynnistetty korkean tason vuoropuhelu energiatehokkuudesta; toteaa kuitenkin, että edelleen on haasteita sellaisen kattavan sääntelykehyksen luomisessa, jonka ansiosta rahoituksen saanti ja muiden kannustinmekanismien hyödyntäminen olisi helpompaa tai ylipäätään mahdollista sekä tukisi energiapolitiikan tehostamista;
—

ottaa huomioon digitaalitalouden ja -yhteiskunnan tukemista itäisessä kumppanuudessa käsittelevän aloitteen ”ENI – EU4Digital: supporting digital economy and society in the Eastern Partnership”,
7.

katsoo, että parlamentaarisen valvonnan laajuuteen ja tehokkuuteen liittyy haasteita voimakkaasti presidenttivaltaisissa järjestelmissä, kuten voidaan havaita Azerbaidžanissa ja Valko-Venäjällä, joissa molemmissa presidenteillä on hyvin suurta valtaa parlamenttiin ja hallitukseen nähden; on tyytyväinen siihen, että tilanne on kehittynyt Armeniassa ja Georgissa viime vuosina perättäisten perustuslakiuudistusten myötä, kun maissa on siirrytty kohti täysin parlamentaarista poliittista järjestelmää, ja toteaa, että tämän jälkeen hallitukset ovat vaihtuneet rauhanomaisesti, Armenian tapauksessa väkivallattoman samettivallankumouksen ja Georgian tapauksessa vaalien myötä; kehottaa kuitenkin kaikkia kuutta itäistä kumppanimaata toteuttamaan tarvittavia lisäuudistuksia parlamentaarisen valvonnan vahvistamiseksi;
—

ottaa huomioon Euroopan komission ja unionin ulkoasioiden ja turvallisuuspolitiikan korkean edustajan 18. maaliskuuta 2020 antaman yhteisen tiedonannon ”Eastern Partnership policy beyond 2020: Reinforcing Resilience – an Eastern Partnership that delivers for all”,